CELEX: 32013D0629(02)
Language: bg
Date: 2013-06-28 00:00:00
Title: Решение на Комисията от 28 юни 2013 година за назначаване на членове на Комитета за модерни терапии и на техни заместници с цел да представляват сдружения на клинични специалисти и пациенти  текст от значение за ЕИП

29.6.2013   
            
            
               BG
            
            
               Официален вестник на Европейския съюз
            
            
               C 187/9
            
         РЕШЕНИЕ НА КОМИСИЯТА
   от 28 юни 2013 година
   за назначаване на членове на Комитета за модерни терапии и на техни заместници с цел да представляват сдружения на клинични специалисти и пациенти
   (текст от значение за ЕИП)
   2013/C 187/08
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 726/2004 за установяване на процедури на Общността за разрешаване и контрол на лекарствени продукти за хуманна и ветеринарна употреба и за създаване на Европейска агенция по лекарствата (1), и по-специално член 21, параграф 1 от него,
   като има предвид, че:
   
               (1)
            
            
               С Регламент (ЕО) № 1394/2007 се определят конкретни разпоредби относно разрешаването, контрола и фармакологичната бдителност по отношение на лекарствени продукти за модерна терапия. В член 20 от същия регламент се определя, че в рамките на Европейската агенция по лекарствата се създава Комитет за модерни терапии.
            
         
               (2)
            
            
               В член 21, параграф 1, буква в) от Регламент (ЕО) № 1394/2007 се посочва, че Комитетът за модерни терапии включва двама членове и двама заместници, назначени от Комисията въз основа на публична покана за изразяване на интерес и след консултации с Европейския парламент с цел да представляват клиничните специалисти.
            
         
               (3)
            
            
               В член 21, параграф 1, буква г) от Регламент (ЕО) № 1394/2007 се посочва, че Комитетът за модерни терапии включва двама членове и двама заместници, назначени от Комисията въз основа на публична покана за изразяване на интерес и след консултации с Европейския парламент с цел да представляват сдруженията на пациенти.
            
         
               (4)
            
            
               В съответствие с член 21, параграф 3 от Регламент (ЕО) № 1394/2007 членовете и заместниците на Комитета за модерни терапии се назначават за срок от три години. Мандатът на назначените през 2009 г. членове и заместници е изтекъл, поради което през 2012 г. бе отправена нова покана.
            
         
               (5)
            
            
               В съответствие с член 21, параграф 1 от Регламент (ЕО) № 1394/2007 Комисията отправи публична покана за изразяване на интерес. Също така бяха проведени консултации с Европейския парламент относно резултатите от разглеждането на получените кандидатури,
            
         ПРИЕ НАСТОЯЩОТО РЕШЕНИЕ:
   Член 1
   Назначават се следните членове и техни заместници в Комитета за модерни терапии с цел да представляват клиничните специалисти, за срок от три години, считано от 1 юли 2013 г.:
   
               —
            
            
               Pieter DOEVENDANS (член) и Esteve TRIAS (заместник),
            
         
               —
            
            
               Bernd GÄNSBACHER (член) и Ramadan JASHARI (заместник).
            
         Член 2
   Назначават се следните членове и техни заместници в Комитета за модерни терапии, с цел да представляват сдруженията на пациенти, за срок от три години, считано от 1 юли 2013 г.:
   
               —
            
            
               Michele LIPUCCI DI PAOLA (член) и Monica ENSINI (заместник),
            
         
               —
            
            
               Kieran BREEN (член) и Mariette DRIESSENS (заместник).
            
         
      Съставено в Брюксел на 28 юни 2013 година.
      
         
            За Комисията
         
         Tonio BORG
         
            Член на Комисията
         
      
   
   
      (1)  ОВ L 136, 30.4.2004 г., стр. 1.